मुझसे तो अब इस देश की हालत देखी नहीं जाती। एक दिन दो व्‍यक्‍ति आपस में लड़ रहे थे और खुदाई सिंह अर्थात मैं उधर से गुजर रहा था। किसी को लड़ते देख मेरा गुस्‍सा खुदे हुए गड्‌ढे़ की तह तक पहुंच जाता है। क्‍योंकि लड़ाई की वजह मालूम करने पर पता चलता है कि वह लड़ किस बात पर रहें हैं उन्‍हे भी नहीं पता होता है परन्‍तु हमारी बात अलग है क्‍योंकि मुझे खुदाई करनी है और दूसरा भी कहा रहा था, नहीं पहले मुझे खुदाई करनी है। पहले का तर्क था, ''नहीं पहले रोड़ बनेगी, दूसरे का नहीं पहले केबिल पड़ेगा। तब मैने दोनों को एक-एक थप्‍पड़ लगाया। बोले बेवकूफों आपस में लड़ते हो इस देश के नेताओं को देखा है। ये जनता को बेवकूफ बनाने के लिये आपस में लड़ते है और तुम बेवकूफों अपने काम के लिये आपस में लड़ते हो। अरे लड़ाना सीखो, आपस में लड़ना नहीं। यह तो विभाग का कार्य है। तुम खुदाई नहीं करोगे तो क्‍या विभाग का बन्‍द हो जायेगा ?